google/wiki40b huggingface dataset:
Striedavý prúd

Striedavý prúd je elektrický prúd, ktorého smer a veľkosť sa v závislosti od času menia. Elektrický prúd v obvyklej elektrickej sieti má sínusovitý priebeh, bez fázového posunu.
Jeho vynálezcom je Nikola Tesla. Veľkou výhodou striedavého prúdu je to, že jeho transformácia prebieha takmer bez strát pomocou transformátora, ktorý sa skladá z primárneho a sekundárneho vinutia, tzn. že je pomerne ľahké zmeniť ho z malého na veľké a naopak.
Pri transformátore platí pravidlo, keď sa zvýši napätie 2-krát, prúd sa zníži 2-krát.
Tento jav sa využíva pri prenose prúdu na diaľku.

Striedavý prúd a napätie v obvode

Striedavý prúd a striedavé napätie v jednom obvode majú rovnakú frekvenciu, ale môžu mať rôznu začiatočnú fázu. Niektoré súčiastky spôsobujú fázový posun – rozdiel medzi fázami prúdu a napätia. Súčiastky s kapacitou (kondenzátor) posúvajú elektrický prúd pred napätie, súčiastky s indukčnosťou (cievka) posúvajú napätie pred prúd (pozri aj obvod RLC). Súčiastky iba s elektrickým odporom (rezistor) nevytvárajú žiadne fázové posunutie.
Vzťah medzi napätím a prúdom v striedavom obvode vyjadruje veličina impedancia. Veľkosť impedancie je vždy väčšia alebo sa rovná celkovému elektrickému odporu v obvode a závisí od zdanlivých odporov (induktancii a kapacitancii) jednotlivých súčiastok proti priechodu striedavého prúdu.

Výroba striedavého prúdu

Striedavý prúd vzniká elektromagnetickou indukciou v generátore, nazývanom alternátor. Frekvencia otáčania rotora v generátore určuje frekvenciu striedavého prúdu. Ak sa otáčanie rotora deje so stálou uhlovou rýchlosťou, vzniknutý striedavý prúd má harmonický priebeh.

Použitie striedavého prúdu

Striedavý prúd (v Európe s frekvenciou 50 Hz a v Amerike s frekvenciou 60 Hz) sa používa v bežných domácich elektrických spotrebičoch (žiarovka, žiarivka, spotrebiče obsahujúce elektromotor). V niektorých spotrebičoch (počítač) treba použiť jednosmerný prúd obvykle s nižším napätím, ktorý môže vzniknúť transformáciou a potom usmernením striedavého prúdu.
Pre použitie v domácnostiach sa vysoké napätie znižuje v rozvodniach a uličných transformátoroch na efektívnu hodnotu fázového napätia 230 V. V bytovom rozvode sa väčšinou vytvára niekoľko okruhov (zásuvky, svetlá, elektrický sporák), z ktorých každý sa pre rovnomernejšie zaťaženie pripája k inej fáze. Pre silnejšie elektromotory sa používa združené trojfázové napätie 400 V. V Amerike sa v domácnostiach používa elektrický prúd s napätím 110 V a frekvenciou 60 Hz
Striedavý prúd sa používa aj v palubných sieťach niektorých dopravných prostriedkov (lietadlá, lode). V týchto prípadoch sa zvyčajne používa striedavý prúd s vyššou frekvenciou (typicky 400 Hz) na zníženie strát a zmenšenie rozmerov a hmotnosti transformátorov.
Historické

Historické sú štruktúrne a funkčné procesy vzniku a utvárania.
Prenocephale

Opis

Dva až tri metre dlhý Prenocephale predstavoval dvojnohé zviera vonkajším vzhľadom trochu podobné ornitopodom. Mal totiž dlhé zadné končatiny a chvost, avšak krátke predné končatiny. Vývojovo však patril do skupiny Pachycephalosauria, ktorá bola viac príbuzná rohatým dinosaurom (Ceratopsia) a Heterodontosaurom (napr. Heterodontosaurus) než spomínaným ornitopodom. Podobne ako iné Pachycephalosauria, disponoval zhrubnutou lebkou, v jeho prípade kopulovitého tvaru. Okolo kostenej klenby mal výrazné malé kostené výrastky, zrejme slúžiace na ozdobu.

Účel zhrubnutých kostí

Dodnes nie je isté, načo slúžili mimoriadne zhrubnuté lebečné kosti taxónu Pachycephalosauria. Pôvodne sa myslelo, že samce do seba počas ruje v rámci zápolenia narážali hlavami ako niektoré dnešné kopytníky. Lebke však chýbalo pórovité tkanivo na absorpciu nárazov. Mohlo teda dôjsť ku poškodeniu mozgu. Niektorí vedci predpokladajú, že samce nenarážali hlavami o hlavy sokov, ale o široké bedrá.
Vodnopólová extraliga mužov 2013/14

Systém súťaže

Po odohraní základnej časti (ZČ) jedenkrát doma a vonku nasledovala pre družstvá na 1. – 4. mieste nadstavbová časť. Uskutočnili sa iba 2 nadstavbové turnaje organizované u dvoch najlepšie postavených tímov po ZČ, v ktorých sa im nezapočítavali body po ZČ, ale iba tzv. bonifikačné body. Každý zápas musel mať v tejto fáze súťaže víťaza. Za nadstavbovou časťou absolvovali družstvá play-off, v ktorých sa im započítavali body zo vzájomných zápasov. V play-off sa zmenil doterajší systém súťaží, keď sa duely sa hrali na 4 víťazné stretnutia. Prvé zápasy play-off sa začínali u horšie postavených tímov. Družstvá, ktoré skončili po ZČ na 5. a 6. mieste, odohrali 5 turnajov spolu s trojicou družstiev: KVP Komárno, KVP Kúpele Piešťany a PVK Vrútky, v tzv. B skupine o dve postupové miesta v nasledujúcej sezóne extraligy.
Bosselshausen

Poloha

Obec má rozlohu 3,29 km². Najvyšší bod je položený 238 m n. m. a najnižší bod 179 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Weehawken

Weehawken je mesto v americkom štáte New Jersey v Hudson County. Má rozlohu 3,9 km² a žije tu 13 500 obyvateľov podľa sčítania v roku 2000.
Mesto sa sformovalo ako "township" 15. marca 1859 z častí miest Hoboken a North Bergen. Časť mesta bola prenechaná mestu Hoboken v roku 1874. Ďalšie územia z West Hobokenu boli pripojené v roku 1879.
Saint-Euphraise-et-Clairizet

Poloha

Obec má rozlohu 4,91 km². Najvyšší bod je položený 235 m n. m. a najnižší bod 114 m n. m.

Obyvateľstvo

Počet obyvateľov obce je 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vevericovité

Tradičné delenia

Tradične sa vevericovité (Sciuridae) delia len na dve podčeľade: vevericorodé/veverice (Sciurinae) [v širšom, teda staršom zmysle] a poletuškorodé/poletušky (Pteromyinae alebo Petauriscinae), pričom poletuškorodé zahŕňajú to, čo je vyššie uvedené ako tribus Pteromyini a vevericorodé všetko ostatné. Niektorí autori majú namiesto spomínaných dvoch podčeľadí dve čeľade, čiže namiesto čeľade vevericovité (Scuiridae) v širšom zmysle sú dve čeľade: vevericovité (Sciuridae) v užšom zmysle a poletuškovité (Pteromyidae alebo Petauriscidae).
Spomínané dve podčeľade Sciurinae a Pteromyinae/Petauriscinae sa často ďalej delili na rôzne tribusy a podtribusy. Podčeľaď Sciurinae sa alternatívne, na najvyššej úrovni, delila (najmä) na stromové veverice a zemné veverice. Nasledujú príklady takýchto delení:
Bretagne-d’Armagnac

Poloha

Obec má rozlohu 12,35 km². Najvyšší bod je položený 185 m n. m. a najnižší bod 113 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monchaux-sur-Écaillon

Poloha

Obec má rozlohu 4,55 km². Najvyšší bod je položený 84 m n. m. a najnižší bod 31 m n. m.

Obyvateľstvo

Počet obyvateľov obce je 550 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Belvézet

Poloha

Obec má rozlohu 22,86 km². Najvyšší bod je položený 329 m n. m. a najnižší bod 150 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Hronec

Životopis

Po skončení základnej školy pôsobil ako robotník v Brezne. Od roku 1944 sa účastnil ilegálneho protifašistického boja, príslušník partizánskeho oddielu Čapajev. Organizoval a viedol diverzné akcie na Košicko-bohumínskej a Považskej železnici a cestách na Moravu, pri jednej z nich zahynul. Pochovaný je v Kolároviciach
Alkmaión (syn Megakla)

Alkmaión (starogr. Ἀλκμαίων – Alkmaión) bol aténsky politik, olympijský víťaz v tethrippe v roku 592 pred Kr.
Alkmaión bol synom Megakla, prvého známeho člena poprednej aténskej rodiny Alkmeónovcov (Alkmaiónidai). Megakles približne v roku 630 pred Kr. úspešne obliehal Kylóna na Akropole, ale bola na neho uvalená dedičná kliatba za porušenie práva azylu, ktorú tomuto rodu často pripomínali počas politických rozhovorov. Alkmaión bol prvým Aténčanom, ktorého v Olympii korunovali olivovým vencom. Svoj olympijský triumf dosiahol v tethrippe, a to na 47. hrách v roku 592 pred Kr.
Tethrippon (preteky dvojkolesových vozov so štvorzáprahom) zaviedli v Olympii na 25. hrách v roku 648 pred Kr. Prvým víťazom tejto disciplíny bol Pagóndas z Téb. Tento šport bol privilégom bohatých občanov (majiteľov vozov a koní), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza a koní.
Alkmaión velil aténskemu vojsku v prvej „svätej vojne" (okolo roku 590 pred Kr.) Jeho syn Megakles sa oženil s dcérou sikyónskeho tyrana Kleisthena.
O Alkmaiónovom olympijskom víťazstve píše historik Herodotos, ktorý zaznamenal aj veselú historku o tom, ako sa stal Alkmaión veľkým boháčom. Sám autor o tom píše: „Alkmeónovci boli už od svojich predkov slávni v Aténach; Alkmaión a až potom Megakles sa stali ešte len veľmi slávnymi. Lebo Alkmaión syn Megaklov bol nápomocný Lýdom, ktorí od Kroisa do delfskej veštiarne išli a ochotne ich podporoval; a Kroisos, keď sa od Lýdov, ktorí išli do veštiarne dozvedel, že mu dobro činí, pozval ho k sebe do Sard, a keď prišiel, sľúbil mu toľko zlata, koľko na svojom tele naraz vynesie. Alkmaión potom, keď sa mu takáto ponuka naskytla, zamyslel sa a učinil toto: Obliekol si veľkú sukňu, nechal si uvoľnenú látku na prsiach a obul si najvoľnejšie kothorne (vysokú loveckú obuv) aké našiel, i uberal sa do pokladnice, do ktorej ho viedli. Tu sa pred ním zjavila hromada zlatých zŕn a najprv si z nej napchal do kothorní toľko zlata, čo sa do nich zmestilo, potom si nabral zlata na prsia a nasypal si zlatých zŕn do vlasov a nastrkal si ich aj do úst; i šiel z pokladnice sťažka za sebou kohortne vlečúc a všetkému inému skôr sa podobajúc než človeku, pretože ústa mal napchaté a všetko vyduté. Keď to Kroisos uvidel, dal sa do smiechu a nielenže mu to všetko nechal, ale dal mu ešte nemenej zlata navyše. Tak zbohatol tento rod veľmi, a tak mohol Alkmaión štvorzáprah mať a vyhrať v Olympii." V tomto príbehu, aj keby bol pravdivý, by nemohol pre chronologickú nezrovnalosť figurovať Kroisos, ale jeho otec Alyattes II.
Ľubomír Roman

Život

Ľubo Roman absolvoval Divadelnú fakultu VŠMU v Bratislave a v rokoch 1966 - 2001 pôsobil ako herec divadla Nová scéna v Bratislave. Divadlo v období rokov 1991 - 1996 riadil.
Od roku 1986 je aj pedagógom Divadelnej fakulty VŠMU v Bratislave. Je ženatý a má dve deti.

ANO

Ľubo Roman bol podpredseda Aliancie nového občana (ANO), ale 11. septembra 2005 bol zo strany vylúčený ako dôsledok kauzy Zmenky.

Poslanec a minister

Od 15. marca do 13. december 1994 bol minister kultúry v dočasnej vláde Jozefa Moravčíka. Potom do roku 1998 získal mandát poslanca Národnej rady, kam bol zvolený na kandidátke KDH. Neskôr poslanecký klub opustil a v Národnej rade pôsobil ako nezaradený poslanec. 
V roku 2004 kandidoval v prezidentských voľbách, ale vzdal sa kandidatúry v prospech Eduarda Kukana. V prvom kole však aj tak získal 1 806 (0,09%) hlasov a 12. miesto z dvanástich kandidátov.

Regionálna politika

Ľubo Roman sa 2001 stal prvým predsedom Bratislavského samosprávneho kraja, bol zvolený za koalíciu ANO, DS, KDH, SDKÚ, SMK.
Na funkciu opätovne kandidoval v roku 2005 za koalíciu ANO, DS, SDKÚ, SMK, SZS, no v druhom kole volieb ho porazil Vladimír Bajan.
Etnolingvistika

Etnolingvistika je jazykovedný smer skúmajúci jazyk ako vyjadrenie kultúry, predstáv o svete, ako aj otázky dorozumievania medzi príslušníkmi rozdielnych jazykov.
Villers-sous-Montrond

Poloha

Obec má rozlohu 6,33 km². Najvyšší bod je položený 624 m n. m. a najnižší bod 444 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Avit-les-Guespières

Poloha

Obec má rozlohu 12,64 km². Najvyšší bod je položený 167 m n. m. a najnižší bod 137 m n. m.

Obyvateľstvo

Počet obyvateľov obce je 355 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krtko (animovaný film)

Krtko (v českom origináli Krtek, prezývaný aj Krteček) je známa kreslená postavička, ktorú stvoril výtvarník Zdeněk Miler v štúdiu Krátky Film Praha.

Zrod Krtka

Výtvarníka a režiséra štúdia „Bratři v triku“ Zdeňka Milera požiadali, aby na objednávku nakreslil príbeh o výrobe plátna, ktorý by malým divákom zrozumiteľne osvetlil technológiu priemyselnej výroby látok. Keďže chcel tento náučný film urobiť pútavo a veselo, chcel nájsť vhodného sprievodcu dejom. Už to chcel vzdať, keď na prechádzke v prírode zakopol o krtinec. 
Pôvodne mal mať Krtko šiltovku, ale Krtkovi sa nepáčila.
Príbeh mal veľký úspech nielen u detí ale aj u dospelých a navyše aj veľmi pozitívne ohlasy u filmových porôt.
Ďalšie diely (príbehy) Krtka začali vznikať až po šiestich rokoch. Tie boli už bez slov, no nestratili nič na zrozumiteľnosti. Zvuky ktoré krtko v nich vydáva sú záznamami dcér Zdeňka Milera keď boli malé.
Po veľkom úspechu animovaných filmov a večerníčkov po celom svete vznikla rada detských kníh, kompaktných diskov a videokaziet s námetom Krtka.
Hrádky (prírodná rezervácia)

Ochrana

Predmetom ochrany sú jedinečne zachované prirodzené spoločenstvá javorových bučín na rozhraní 4. a 5. vegetačného stupňa. Lokalita je pozoruhodná aj z geologického a geomorfologického hľadiska ako príklad uložených pomerov rúl a selekcie mrazovým zvetrávaním, územie je významné aj ornitologicky. Priestor rezervácie zahŕňa vrcholovú partiu a časť svahov rovnomenného vrchu s nadmorskou výškou 627 metrov spadajúceho do Hornosvrateckej vrchoviny.
Curriculum vitae

Curriculum vitae (z lat. curriculum vītae – beh života; skratka CV) alebo životopis je stručný opis akademického a profesionálneho života, obvykle slúžiaci ako príloha k žiadosti (o prijatie na štúdium, prijatie do zamestnania a pod.). V súčasnosti sa používa výlučne štrukturovaný životopis, t. j. písaný v podobe formulára namiesto celých viet.
V anglickojazyčnom prostredí (najmä v Spojených štátoch a Kanade) sa používa výraz resumé (z franc. résumé – zhrnutie) označujúci stručný životopis s rozsahom spravidla jedna strana formátu A4 (maximálne 2 – 3 strany). Životopis (štandardnej dĺžky) sa preto v tomto prostredí označuje aj ako academic resumé (angl. – „akademické resumé“), ale tiež preň používa výraz curriculum vitae.

Obsah životopisu

Vo všeobecnosti platí, že životopis je nutné prispôsobiť danému účelu, aby stručne a výstižne informoval o predpokladoch uchádzača. Za odporúčaný rozsah sa pokladajú 2 strany A4.

Europass

Europass- životopis je jedným z piatich Europass dokumentov. Ide o formát štruktúrovaného životopisu s jednotnou podobou pre všetky členské krajiny EU. Dá sa vyplniť online v 27 jazykových verziách. Za prvý polrok 2015 si vo všetkých jazykoch Europass vytvorilo viac než 10 miliónov Európanov. Ďalšími dokumentami Europassu okrem životopisu sú Jazykový pas, Europass- mobilita, Dodatok k diplomu a dodatok k vysvedčeniu/ osvedčeniu. Podľa štatistiky Európskeho strediska pre rozvoj odbornej prípravy Cedefop Europass životopis vyplňujú najviac ľudia uchádzajúci sa o profesie: čašníka, počítačového programátora, predavača v obchode, zdravotnej sestry, recepčného, kuchára, úradníka, strojného inžiniera, sekretárky v administratíve a inžiniera.
Karl Wilhelm von Dalla Torre

Biografia

Narodil sa v tirolskom Kitzbüheli v Rakúsku roku 1850. Navštevoval spočiatku gymnázium v Innsbrucku a potom študoval prírodné vedy - tiež v Innsbrucku. V roku 1874 získal doktorát a potom vyučoval v Egeri, Linzi a Innsbrucku. V roku 1878 habilitoval v odbore entomológia na univerzite v Innsbrucku. V roku 1886 pôsobí ako profesor na Obergymnasium a v roku 1895 je menovaný mimoriadnym profesorom pre zoológiu na univerzite v Innsbrucku. V roku 1921 sa stal riadnym profesorom (Ordinarius) na univerzite v Innsbrucku.
Burey-la-Côte

Poloha

Obec má rozlohu 4,29 km². Najvyšší bod je položený 383 m n. m. a najnižší bod 261 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Mládek

Život

Narodil sa roku 1942 v Prahe. Vyrastal v úradníckej rodine v Holešoviciach. Jeho otec bol právnikom. Ivan Mládek absolvoval strednú priemyselnú školu strojnú a potom Vysokú školu ekonomickú. Na VŠE bol okrem iných aj spolužiakom Václava Klausa. Od roku 1966 verejne vystupoval s rôznymi súbormi z oblasti jazzu a country music (skupiny: Storyville Jazz, K.T.O., White Stars a Mustangové). V roku 1968 emigroval do Francúzska, kde sa živil hraním na banjo a balalajku v ruských kabaretoch. Po pol roku sa vrátil do Česko-Slovenska a od začiatku 70. rokov 20. storočia vystupoval s vlastnou kapelou Banjo Band, kde hrá na tenorové bendžo a spieva. Je autorom viac než 400 piesní, píše humoristické poviedky, recesistické rozprávky a scenáre, kreslí humorné obrázky a vtipy. Televíznym divákom je známy ako moderátor a spoluautor zábavných programov Čundrcountry show a Country estráda. Televízna stanice TV Barrandov vysiela jeho sitkom Cyránův ostrov a Noha 22.
Cyklomost slobody

Názov mostu

Bratislavský samosprávny kraj vyhlásil 21. februára 2012 verejnú anketu s názvom: "Rozhodnite o názve cyklomostu. Môj návrh názvu pre nový cyklomost medzi Devínskou N. V. a Schlosshofom" , ktorú župan Pavol Frešo podporil vyhlásením: „Tak ako sme doteraz všetko budovali pred zrakom verejnosti, takisto sa ideme uchádzať o to, aby názov, ktorý bude mať tento most, bol verejnosťou prijatý."   V ankete už po týždní od vyhlásenia víťazilo pomenovanie Most Chucka Norrisa.  S týmto názvom nesúhlasila rakúska strana, ktorá navrhovala most pomenovať ako Most Márie Terézie. Most bol preto niekoľko mesiacov dočasne nazývaný Cyklomost Devínska Nová Ves – Schlosshof. O konečnom slovenskom názve rozhodli poslanci bratislavského samosprávneho kraja na rokovaní regionálneho zastupiteľstva v septembri 2012, kedy schválili názov Cyklomost slobody, s ktorým súhlasila aj rakúska strana. V nemčine sa most volá Fahrradbrücke der Freiheit. Názov má pripomínať prejav úcty k obetiam, ktoré zahynuli práve v týchto miestach na ceste za slobodou. Niektoré svetové médiá zaznamenali nepoužitie Norrisovho mena.

Poloha

Cyklomost kopíruje trasu pôvodného historického mosta medzi bratislavskou mestskou časťou Devínska Nová Ves a dolnorakúskym Schlosshofom. Stavba prechádza cez tzv. oblasť NATURA 2000, čo je územie európskeho významu, alúviom rieky Moravy. Preto museli byť pri výstavbe dodržané prísne opatrenia.

Most v minulosti

Most cez rieku Morava v tejto lokalite existoval už v období vlády rakúskej panovníčky Márie Terézie. V roku 1771 sa prvýkrát postavil oblúkový kamenný most cez rieku. Hlavná konštrukcia mosta bola z dreva. Tento most v roku 1809 zničili plávajúce ľadové kryhy a o niekoľko rokov neskôr (v roku 1813) bol most znovu postavený. V roku 1866 bol počas nemeckých vojen odpálený, opäť nasledovala skorá výstavba, no aj tento v roku 1880 zničili ľadové kryhy. Následne už nebol vybudovaný. Potom v tom mieste existoval už len prievoz pomocou kompy alebo loďami.

Technické parametre

Ide o zavesený symetrický trojpoľový most oceľovej konštrukcie s rozpätiami 30m, 120m a 30m. So svojou voľnou šírkou priechodu 4 metre je určený pre chodcov a cyklistov. Celková dĺžka premostenia je 751 metrov a celková dĺžka mostového objektu je 525 metrov. Plocha mosta je 2 100 m². Vrchol nivelety mostovky nad tokom sa nachádza na kóte 151,88 m n. m. Bpv. 
Most sa nachádza vo výške 21,5 metra nad riekou Morava a 12,3 metra nad zemou. Hmotnosť oceľovej konštrukcie mosta je 593 ton.

Uzatvorenie

Počas svojej krátkej existencie musel byť most v júni 2013 uzatvorený z bezpečnostných dôvodov. Uzatvorenie trvalo niektoľko dní; dôvodom boli povodne v strednej Európe, ktoré zasiahli aj Bratislavu a rieka Morava sa vyliala zo svojho koryta a odrezala most od ulice Na mýte.
Allassac

Poloha

Obec má rozlohu 39,01 km². Najvyšší bod je položený 387 m n. m. a najnižší bod 103 m n. m.

Obyvateľstvo

Počet obyvateľov obce je 3 756 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pretty Good Privacy

Pretty Good Privacy (PGP) (slov. dosť dobré súkromie) je počítačový program, ktorý umožňuje šifrovanie a podpisovanie. Je založený na algoritme RSA pre asymetricku kryptografiu. Prvá verzia PGP bola uvoľnená Philom Zimmermanom v roku 1991. Ďalšie verzie boli vyvíjané Philom Zimmermanom i inými.
PGP malo taký vplyv, že bolo štandardizované, aby bola umožnená spolupráca medzi rôznymi verziami PGP a softvéru založeného na PGP štandarde. PGP bolo prijaté ako internetový štandard pod názvom OpenPGP. Na tomto štandarde je založený aj GnuPG (GNU Privacy Guard alebo tiež GPG), Hushmail, Veridis, Authora a iné.
Najčastejšie sa stretávame s použitím pri šifrovaní e-mailov. Pre tento účel existuje mnoho pluginov, ktoré umožňujú prácu s PGP vo väčšine e-mailových klientov.

Možnosti

PGP umožňuje šifrovať a dešifrovať správy, digitálne ich podpisovať, overovať identitu odosielateľa (ak tiež používa PGP) a spravovať kľúče.
PGP pracuje tak, že šifra nepoužíva jeden, ale dva rôzne kľúče. Prvý slúži na šifrovanie a jeho výstupom je zašifrované správa. Tu možno prečítať (dešifrovať) len a len pomocou druhého kľúča. Tento spôsob, t. j. asymetrická šifra, má oproti tradičným (tzv. symetrickým) šifrám používajúcim rovnaký kľúč pre šifrovanie a dešifrovanie, jednu veľkú výhodu. Svoj šifrovací (verejný) kľúč môžete umiestniť na verejnom, ale dôveryhodnom mieste (napríklad osobná WWW stránka alebo kľúčový server), kde si ho každý môže skopírovať a zašifrovať ním utajovanú správu. Tú potom môže bez obáv poslať a bude mať istotu, že si ju môže prečítať len adresát, respektíve držiteľ súkromného (dešifrovacieho) kľúča.
Okrem šifrovania správ rieši PGP aj problematiku ich autentickosti. Princíp je podobný ako v prípade šifrovania. Odosielateľ pripojí k správe špeciálne dodatok, ktorý sa jednocestne vygeneruje z textu správy pomocou niektorej z hašovacích funkcií. Tento dodatok, tzv. "message digest", zašifruje svojím súkromným kľúčom, čím vznikne elektronický podpis. Príjemca získa verejný kľúč odosielateľa, dešifruje priložený podpis a porovná ho s tým, ako by mal vyzerať podľa jeho výpočtu. Ak obidva výsledky súhlasia, možno správu považovať za overenú.
Prieluka

Architektonické hľadisko

Pojem prieluka označuje otvorený voľný priestor medzi dvomi elementmi budovy alebo prázdny priestor medzi dvomi alebo viacerými samostatnými objektmi bez vzájomnej súvislosti. Znamená teda nezastavané miesto v už stojacej súvislej zástavbe, ktorý je určený na zastavanie (taktiež vrátane nezastavaného nárožia). Z architektonického hľadiska ide o zámerné alebo náhodné prerušenie súvislého sledu objektov a ich fasád v uličnej zástavbe. V prípade dodatočného zastavania sa zastavuje prevažne netypickými stavbami.

Urbanistické hľadisko

Prieluka označuje voľný pozemok medzi budovami v zastavanom území. Priestor môže byť nezastavaný úmyselne – vzhľadom na architektonický a urbanistický koncept územia alebo ide o pozemok určený na zastavanie (prípadne bez určenia využitia, to sa neskôr určí v územnom pláne). Keďže ide často o nevyužitý priestor, problém nastáva v prípade, ak je pozemok zanedbaný či znehodnotený náletovou zeleňou, a tak pôsobí pre okolie rušivo.

Zastavanie prieluky

Ak nevznikol voľný priestor v zástavbe zámerne, existuje predpoklad jeho budúceho stavebného využitia. Neskoršie využitie pozemku na stavebné účely musí byť v súlade s podmienkami územného plánu zóny či mesta.
Zastavovacie podmienky na umiestnenie stavieb na jednotlivých pozemkoch určujú: zásady a regulatívy priestorového usporiadania; podmienky začlenenia stavby do urbánneho priestoru, pamiatkovej rezervácie alebo pamiatkovej zóny; prípustnosť a neprípustnosť zastavania (vzhľadom na druh stavby a plánované využitie) ako aj intenzitu zastavania a podiel zachovanej zelene na pozemku.